joelniklaus/EU_Wikipedias huggingface dataset:
Τασούκου Χόντζο

Ο Τασούκου Χόντζο (本庶 佑, Honjo Tasuku, ημερομηνία γέννησης: 27-01-1942) είναι ένας Ιάπωνας γιατρός και ανοσολόγος. Πήρε μαζί με τον Αμερικανό Τζέιμς Π. Άλλισον το 2018 το Νόμπελ Φυσιολογίας ή Ιατρικής για την ανακάλυψη της θεραπείας του καρκίνου με την αναστολή της αρνητικής ανοσολογικής ρύθμισης, χρησιμοποιώντας μονοκλωνικά αντισώματα, που αποτρέπουν τους ανασταλτικούς δεσμούς. Ανακάλυψε την πρωτεΐνη  PD-1, που παίζει ρόλο στον προγραμματισμό του κυτταρικού θανάτου. Είναι γνωστός για την μοριακή ταυτοποίηση των κυτταροκινών IL-4 και IL-5, που ενεργοποιούν τα Β κύτταρα.

Περισσότερες πληροφορίες 
Ο Τασούκου Χόντζο γεννήθηκε στο Κιότο. Σπούδασε ιατρική στο πανεπιστήμιο του Κιότο και ολοκλήρωσε τη διδακτορική διατριβή του το 1975 στο ίδιο πανεπιστήμιο. Έλαβε υποτροφίες από το Ίδρυμα Κάρνεγκι στην Ουάσινγκτον και το Εθνικό Ίδρυμα Υγείας των Η.Π.Α. στο Μέριλαντ. Έτσι, κατάφερε να ασχοληθεί με την έρευνα πάνω στο ανοσοποιητικό σύστημα. Το 1974 επέστρεψε στην Ιαπωνία στο τμήμα ιατρικής του πανεπιστημίου του Τόκιο και αργότερα στα 1979 πήγε στην ιατρική σχολή στην Οσάκα, όπου παρέμεινε ως καθηγητής μέχρι το 1984. Στην Οσάκα διευκρίνισε τον μηχανισμό μεταβολής των τάξεων ανοσοσφαιρινών, μέσω του οποίου τα Β κύτταρα μετατρέπουν την παραγωγή των αντισωμάτων από έναν τύπο αντισώματος σε έναν άλλον ανάλογα με τον τύπο των αντιγόνων με τα οποία παρουσιάζονται. Το 1984 πήγε ξανά στην ιατρική σχολή του πανεπιστημίου του Κιότο. Εκεί ανακάλυψε με τους συνεργάτες του την πρωτεΐνη PD-1, που παίζει ρόλο στον προγραμματισμό του κυτταρικού θανάτου και η οπαία βρίσκεται στην επιφάνεια των Τ κυττάρων. Αντιλήφθηκε ότι η έλλειψη αυτής της πρωτεΐνης παίζει σημαντικό ρόλο στην ανάπτυξη αυτοάνοσων ασθενειών. Απέδειξε ότι η αναστολή της πρωτεΐνης PD-1 σε πειραματόζωα με καρκίνο ώθησε τα Τ κύτταρα να σκοτώσουν τα καρκινικά κύτταρα. Η ανακάλυψη του Τασούκου Χόντζο έδωσε ώθηση στην ανάπτυξη της ανοσοθεραπείας για την καταπολέμηση διάφορων μορφών καρκίνου, όπως του μελανώματος, του λεμφώματος, του καρκίνου των νεφρών, του καρκίνου του πνεύμονα, του καρκίνου των ωοθηκών, κ.α. Από το 2005 ο Τασούκου Χόντζο έγινε καθηγητής ανοσολογίας και γονιδιακής ιατρικής στο πανεπιστήμιο του Κιότο. Είναι μέλος της Γερμανικής Ακαδημίας Επιστημών από το 2003 και της Ιαπωνικής Ακαδημίας από το 2005.  Ο Τασούκου Χόντζο έχει λάβει αρκετές διακρίσεις για την επιστημονική του έρευνα. Έχει κερδίσει το 2014 μαζί με τον  Τζέιμς Π. Άλλισον το βραβείο Τάνγκ για την Βιοφαρμακευτική Επιστήμη. Το 2016 κέρδισε το βραβείο Κιότο για τις Βασικές Επιστήμες για την ανακάλυψη του μηχανισμού, που είναι υπεύθυνος για την λειτουργική διαφοροποίηση των αντισωμάτων και τις κλινικές εφαρμογές της PD-1. Από το 2015 είναι πρόεδρος του ιδρύματος για την βιοΐατρική έρευνα και καινοτομία.

Εξωτερικοί σύνδεσμοι 

 Τασούκου Χόντζο άρθρο στην ιστοσελίδα www.britannica.com.
 Τασούκου Χόντζο βιογραφικά στοιχεία στην ιστοσελίδα του πανεπιστημίου Κιότο.
Ανοσολογία  άρθρο στην ιστοσελίδα www.britannica.com.

Παραπομπές 

 Ιάπωνες
 Ιάπωνες επιστήμονες
 Ιάπωνες νομπελίστες
Βραβευμένοι με Νόμπελ Φυσιολογίας και Ιατρικής
Κάταλιν Κάρικο

Η Κάταλιν Κάρικο (στην ουγγρική γλώσσα: Karikó Katalin) (γεν. 1955) είναι Ουγγαρέζα βιοχημικός, που ασχολήθηκε για δεκαετίες με τη μελέτη του mRNA και πώς αυτό θα μπορούσε να χρησιμοποιηθεί για την αντιμετώπιση διάφορων ασθενειών.

Μετά από έρευνες πολλών ετών το 2004 η Κάρικο και ο Ντρου Γουάισμαν, καθηγητής στο Πανεπιστήμιο της Πενσιλβάνια, κατάφεραν να δημιουργήσουν συνθετικό mRNA, το οποίο όταν εισαχθεί στον ανθρώπινο οργανισμό μπορεί να δώσει τις σχετικές οδηγίες χωρίς να προκαλεί την αντίδραση του ανοσοποιητικού συστήματος καθώς χρησιμοποίησαν ένα ελαφρώς τροποποιημένο νουκλεοσίδιο στην αλληλουχία mRNA. Η τεχνολογία αυτή χρησιμοποιήθηκε από τις εταιρίες Pfizer και Moderna για την παρασκευή του εμβολίου κατά του COVID-19 το 2020. 

Η Κάταλιν Κάρικο είναι αντιπρόεδρος της εταιρίας BioNTech RNA Pharmaceuticals. Η κόρη της Σούζαν Φράντσια έχει κερδίσει δύο χρυσά μετάλλια στη κωπηλασία σε ολυμπιακούς αγώνες με την εθνική ομάδα των Η.Π.Α.

Παραπομπές
Δρυμάρια Φθιώτιδας

Τα Δρυμάρια ή Δερμάρια είναι πολύ μικρός παραθαλάσσιος οικισμός και παραλία της Στερεάς Ελλάδας στην Περιφερειακή Ενότητα Φθιώτιδας.

Γεωγραφία 
Τα Δρυμάρια βρίσκονται στα βόρεια παράλια του Στενού Αρτεμισίου και ένα μικρό κόλπο με βοτσαλωτή παραλία. Απέχει 46 χλμ. Α.-ΒΑ. από τη Στυλίδα (έδρα του δήμου) και 4 χλμ. Α. από τη Γλύφα και το πορθμείο με τον Αγιόκαμπο Ευβοίας. Βόρεια είναι ο αρχαιολογικός χώρος της αρχαίας Αντρώνας όπου έχουν βρεθεί ταφικοί κύκλοι των πρώιμων μυκηναϊκών χρόνων (4ος αιώνας π.χ.) καθώς και σπήλαια που συνδέουν την περιοχή με τη λατρεία της θεάς Δήμητρας. Ως ξεχωριστός οικισμός αναφέρεται για πρώτη φορά το 2011 να απογράφεται στο δήμο Στυλίδος. Σύμφωνα με το Πρόγραμμα «Καλλικράτης», μαζί με τη Γλύφα, τον Φανό, το Λιμάνι Βαθυκοίλου και το Παγώνι αποτελούν την τοπική κοινότητα Γλύφας που υπάγεται στη δημοτική ενότητα Πελασγίας του Δήμου Στυλίδας και σύμφωνα με την απογραφή του 2011 έχει πληθυσμό 2 κατοίκους.

Παραπομπές

Εξωτερικοί σύνδεσμοι 
 Η αρχαία Αντρώνα από τον κόμβο "Οδυσσέας" του Υπουργείου Πολιτισμού και Αθλητισμού

Δήμος Στυλίδας
Χωριά του νομού Φθιώτιδας
Αεροδρόμιο Λινάτε

Το αεροδρόμιο Λινάτε  είναι το τρίτο διεθνές αεροδρόμιο του Μιλάνου, της δεύτερης μεγαλύτερης πόλης και μεγαλύτερης αστικής περιοχής της Ιταλίας, μετά το αεροδρόμιο Μαλπένσα και το αεροδρόμιο Όριο αλ Σέριο. Με 9.233.475 επιβάτες το 2018, είναι το πέμπτο πιο πολυσύχναστο αεροδρόμιο στην Ιταλία και χρησιμοποιείται ως κόμβος από την Alitalia και την Alitalia CityLiner.

Παραπομπές 

Κτίρια και κατασκευές στο Μιλάνο
Αεροδρόμια στην Ιταλία
Λήμματα που περιέχουν κείμενο στα ιταλικά
Καντόνι του Άπεντσελ Ίνερροντεν

Το καντόνι του Άπεντσελ Ίνερροντεν (  στα Αγγλικά, μερικές φορές το Appenzell Inner-Rhodes) είναι το μικρότερο καντόνι της Ελβετίας σε πληθυσμό και το δεύτερο μικρότερο σε έκταση, με το καντόνι της Βασιλείας να είναι το μικρότερο. Ήταν το τελευταίο ελβετικό καντόνι που έδωσε στις γυναίκες το δικαίωμα ψήφου για τοπικά θέματα, το 1991.

Το όνομα Άπεντσελ (Appenzell, ) σημαίνει «κελί (δηλ. κτήμα) του ηγούμενου». Αυτό αναφέρεται στο αβαείο του Σανκτ Γκάλεν, το οποίο είχε μεγάλη επιρροή στην περιοχή. Μέχρι τα μέσα του 11ου αιώνα οι ηγούμενοί του είχαν καθιερώσει την κυριαρχία τους στην γη που αργότερα ονομάστηκε Άπεντσελ. Οι πρώτοι κάτοικοί της ήταν πιθανότατα Ρωμαίοι, οι οποίοι με τον χρόνο εκγερμανίστηκαν.

Καντόνια της Ελβετίας
Σελίδες με πηγές CS1 στα Γερμανικά (de)
Καντόνι του Βαλαί

Το καντόνι του Βαλαί (, ) είναι ένα από τα 26 καντόνια της Ελβετίας, που βρίσκεται στο νοτιοδυτικό τμήμα της χώρας, γύρω από την κοιλάδα του Ροδανού, από τις πηγές του ως την λίμνη της Γενεύης. Το καντόνι είναι μία από τις ξηρότερες περιοχές της Ελβετίας στην κεντρική κοιλάδα του Ροδανού και μεταξύ των υγρότερων, με μεγάλες ποσότητες χιονιού και βροχής στις υψηλότερες κορυφές της Ελβετίας. Το καντόνι του Βαλαί είναι ευρέως γνωστό για τις πόλεις Μάττερχορν και θέρετρα όπως τα Crans-Montana, Saas Fee, Verbier και Τσερμάτ. Αποτελείται από 13 περιοχές (εξ ου και τα 13 αστέρια στη σημαία του) και η πρωτεύουσά του είναι το Σιόν.

Καντόνια της Ελβετίας

Σελίδες με πηγές CS1 στα Γερμανικά (de)
Λήμματα που περιέχουν κείμενο στα γερμανικά
Λήμματα που περιέχουν κείμενο στα γαλλικά
Καντόνι του Γκλάρους

Το καντόνι του Γκλάρους () είναι καντόνι στην ανατολική κεντρική Ελβετία. Πρωτεύουσά του είναι το Γκλάρους. Ο πληθυσμός του μιλάει μια αλεμαννική διάλεκτο. Η πλειοψηφία του πληθυσμού (81%) αυτοχαρακτηρίζεται ως χριστιανική, ομοιόμορφα κατανεμημένη σε προτεστάντες και ρωμαιοκαθολικούς.

Καντόνια της Ελβετίας
Σελίδες με πηγές CS1 στα Γερμανικά (de)
Καντόνι του Γκριζούν

Το καντόνι του Γκριζούν (ραιτορωμανικά: Chantun Grischun [ɡʁiˈʒun]) ή Γκραουμπύντεν () ή Γκριτζόνι () ή Γκριζόν () είναι το μεγαλύτερο και ανατολικότερο καντόνι της Ελβετίας, καθώς και το πιο αραιοκατοικημένο. Έχει διεθνή σύνορα με την Ιταλία, την Αυστρία και το Λίχτενσταϊν. Το γερμανικό του όνομα, Graubünden (μεταφράζεται ως «Γκρίζες Ενώσεις»), αναφέρεται στην αφετηρία του καντονίου ως ομοσπονδίας (από το 1471) τριών τοπικών συμμαχιών, της «Ένωσης του Οίκου του Θεού», της «Γκρίζας Ένωσης» και της «Ένωσης των Δέκα Δικαιοδοσιών». Το ρομανσικό όνομα του καντονιού, Grischun, μεταφράζεται ως «Μεγάλο Γκρι», ενώ το La Grischa μεταφράζεται ως «Η Γκρι», αναφερόμενο στην Γκρίζα Ένωση. Το εραλδικό σύμβολο του καντονιού είναι ο αλπικός αίγαγρος.

Η πρωτεύουσα και μοναδική μεγάλη πόλη του καντονίου είναι η Κουρ, η αρχαιότερη πόλη της Ελβετίας (λατινικά: Curia Raetorum, Κουρία των Ραιτών). Είναι το μοναδικό επίσημα τρίγλωσσο καντόνι και το μόνο με επίσημη γλώσσα τα ρομανσικά. Οι κύριες μητρικές γλώσσες των γηγενών κατοίκων είναι τα ελβετικά γερμανικά (της πλειοψηφίας των κατοίκων από το 1920), τα ρομανσικά (της πλειοψηφίας των κατοίκων όταν έγινε καντόνι της Ελβετίας το 1803) και τα ελβετικά ιταλικά. Η ποικιλομορφία του καντονιού συχνά συγκρίνεται με την ποικιλομορφία συνολικά της Ελβετίας, γι' αυτό και αποκαλείται «Μικρή Ελβετία». Το 2019 το καντόνι είχε πληθυσμό 199.021 κατοίκους.

Μία από τις πατρίδες των χειμερινών αθλημάτων, το καντόνι αποτελεί σημαντικό τουριστικό προορισμό καθ' όλη τη διάρκεια του χρόνου, καθώς εκεί βρίσκονται πολλά αλπικά θέρετρα, με γνωστότερα το Νταβός και το Σανκτ Μόριτς.

Καντόνια της Ελβετίας
Σελίδες με πηγές CS1 στα Γερμανικά (de)
Λήμματα που περιέχουν κείμενο στα γαλλικά
Λήμματα που περιέχουν κείμενο στα ιταλικά
Λήμματα που περιέχουν κείμενο στα γερμανικά
Καντόνι του Ιούρα

Η Δημοκρατία και καντόνι του Ιούρα () είναι το νεότερο από τα 26 ελβετικά καντόνια. Ιδρύθηκε το 1979 και βρίσκεται στο βορειοδυτικό τμήμα της Ελβετίας. Πρωτεύουσά του είναι το Ντελεμόν (Delémont). Συνορεύει με τα καντόνια της Βασιλείας-επαρχία, της Βέρνης, του Νεσατέλ, του Σόλοτουρν και τις γαλλικές περιοχές Βουργουνδία-Φρανς-Κοντέ και Γκραντ Εστ.

Καντόνια της Ελβετίας
Σελίδες με πηγές CS1 στα Γερμανικά (de)
Λήμματα που περιέχουν κείμενο στα γαλλικά
Silent Hill (αποσαφήνιση)

Silent Hill ονομάζεται μια ιαπωνική σειρά βιντεοπαιχνιδιών. Μπορεί να αναφέρεται στα παρακάτω: 

 Silent Hill (σειρά)
 Silent Hill (βιντεοπαιχνίδι)
 Silent Hill 2 Silent Hill 3
 Silent Hill HD Collection
 Silent Hill 4: The Room
 Silent Hill: Origins
 Silent Hill: Homecoming
 Silent Hill: Shattered Memories
 Silent Hill: Downpour
Silent Hill: The Arcade
 Silent Hill: Orphan
 Silent Hill: The Escape
 Silent Hill: Book of Memories
Silent Hill (κόμικς)
Silent Hill (νουβέλα)
Silent Hill (ταινία)
Silent Hill: Revelation
Jaguar XJ (X308)

Η Jaguar XJ X308 ήταν ένα μεγάλο πολυτελές σεντάν αυτοκίνητο της κατηγορίας F, που κατασκευάστηκε από τη βρετανική αυτοκινητοβιομηχανία Jaguar, από τον Ιούλιο του 1997 έως τον Δεκέμβριο του 2002. Αντικατέστησε την Jaguar XJ X300 και αντικαταστάθηκε τον Δεκέμβριο του 2002 από την Jaguar XJ X350. Η συνολική παραγωγή της XJ X308 έφτασε τα 126.260 αντίτυπα, ενώ υπήρξε η τελευταία γενιά της XJ που βασίστηκε στην πλατφόρμα «XJ4», η οποία είχε εισαχθεί στη σειρά XJ το 1986.

Βασικά στοιχεία 

Στην X308, καταργήθηκαν οι παλαιότεροι I6 (6-κύλινδροι σε σειρά) και V12 κινητήρες της προκατόχου Jaguar XJ X300 και αντικαταστάθηκαν από πολύ πιο σύγχρονους κινητήρες V8, όλοι επίσης βενζίνης, με υψηλότερη ισχύ, καλύτερη οικονομία καυσίμου και πιο ομαλή λειτουργία. Όλα τα μοντέλα της σειράς X308 έφεραν 5-τάχυτο αυτόματο κιβώτιο, βελτιώνοντας περαιτέρω την επιτάχυνση και την οικονομία καυσίμου, ενώ στην ίδια σειρά προσφέρθηκε και μεγάλη ποικιλία εκδόσεων εξοπλισμού. Οι εκδόσεις, Sovereign και Daimler, επίσης, διατέθηκαν και σε εκδοχές με μεγαλύτερο μεταξόνιο μεταξόνιο, για βελτίωση των χώρων για τους πίσω επιβάτες.

Η ρετρό εμφάνισή της X308, αν και είχε κάποιες βελτιώσεις, όπως τα καμπυλωτά φώτα ομίχλης και πιο καμπυλωτά πίσω φώτα, ωστόσο είχε ως αποτέλεσμα μια πολύ μέτρια αεροδυναμική, με αποτέλεσμα να έχει αεροδυναμικό συντελεστή Cd 0,37.

Από την άλλη, υπήρξαν σημαντικές βελτιώσεις στο σαλόνι, με εμφανή βελτίωση της ποιότητας κατασκευής και της εργονομίας.

Ενεργητική και παθητική ασφάλεια 

Σε όλες τις εκδόσεις της γενιάς X308 υπήρχαν εξ αρχής στάνταρ πυροτεχνικοί προεντατήρες στις ζώνες ασφαλείας, 4 αεριζόμενα δισκόφρενα, 4-κάναλο σύστημα αντιμπλοκαρίσματος τροχών (ABS), σύστημα ελέγχου πρόσφυσης, ηλεκτρονικός έλεγχος ευστάθειας (ESP), φώτα ομίχλης, αερόσακοι μπροστινοί και πλευρικοί στα μπροστινά καθίσματα, αισθητήρες αυτορυθμιζόμενης ταχύτητας των υαλοκαθαριστήρων ανάλογα με την ένταση της βροχής (από τη σεζόν / model year του 2000) και πίσω αισθητήρες παρκαρίσματος (από τη σεζόν του 2001). Για την ιστορία, από τη σεζόν του 2002 προστέθηκε στην έκδοση XJR σπορ ηλεκτρονικά αυτορυθμιζόμενη ανάρτηση και σύστημα δορυφορικής πλοήγησης. Και τα δύο αυτά στοιχεία εξοπλισμού προστέθηκαν ως στάνταρ και στη Super V8 από το καλοκαίρι του 2002, για τη σύντομη τελευταία σεζόν του 2003, με τη διαφορά ότι η ανάρτηση στη Super V8 είχε λιγότερο σπορ χαρακτήρα. Η δορυφορική πλοήγηση ήταν έξτρα στις άλλες εκδόσεις.

Αναφορές

Βιβλιογραφία 
 Heiner Stertkamp: Jaguar – Die komplette Chronik von 1922 bis heute. 2. Auflage. Heel Verlag, Königswinter 2006, ISBN 3-89880-337-6.
 Martin Puthz: Jaguar XJ und alle Modelle von 1922 bis heute Delius Klasing Verlag, Bielefeld 2010, ISBN 978-3-7688-2692-1.
 N. Thorley: Jaguar, All the Cars. Haynes Publishing, Sparkford 2003, ISBN 1-84425-001-6.

Εξωτερικοί σύνδεσμοι 

 Γνωριμία με την Jaguar XJ X308 XJ8 από το περιοδικό 4Τροχοί (Οκτώβριος 1997)
 www.consumerguide.com/used/ 1995-2003 Jaguar XJ. (αναφέρεται στις X300 και X308 Αμερικανικών προδιαγραφών)

Μοντέλα Jaguar
Αυτοκίνητα πολυτελείας
Βρετανικά αυτοκίνητα
Κερατόμετρο

Ένα κερατόμετρο, επίσης γνωστό ως οφθαλμόμετρο, είναι διαγνωστικό όργανο για τη μέτρηση της καμπυλότητας της πρόσθιας επιφάνειας του κερατοειδούς, ιδιαίτερα για την εκτίμηση της έκτασης και του άξονα του αστιγματισμού. Εφευρέθηκε από τον Γερμανό φυσιολόγο Χέρμαν φον Χέλμχολτς το 1851, αν και ένα παλαιότερο μοντέλο αναπτύχθηκε το 1796 από τους Τζέσι Ράμσντεν και Έβεραρντ Χόουμ.

Ένα κερατόμετρο χρησιμοποιεί τη σχέση μεταξύ του μεγέθους αντικειμένου (O), του μεγέθους εικόνας (I), της απόστασης μεταξύ της ανακλαστικής επιφάνειας και του αντικειμένου (d) και της ακτίνας της ανακλαστικής επιφάνειας (R). Εάν τρεις από αυτές τις μεταβλητές είναι γνωστές (ή σταθερές), η τέταρτη μπορεί να υπολογιστεί χρησιμοποιώντας τον τύπο:

 

Υπάρχουν δύο ξεχωριστές παραλλαγές προσδιορισμού του R. Τα κερατόμετρα τύπου Τζάβαλ-Σιότζ έχουν σταθερό μέγεθος εικόνας και είναι συνήθως «δύο θέσεων», ενώ τα κερατόμετρα τύπου Μπάους και Λομπ έχουν σταθερό μέγεθος αντικειμένου και είναι συνήθως «μίας θέσης».

Παραπομπές

Πηγές 
 Γκούτμαρκ Ρ. και Γκάιτον Ν. Προέλευση του Κερατόμετρου και ο εξελισσόμενος ρόλος του στην Οφθαλμολογία. Έρευνα Οφθαλμολογίας 2010; 55 (5): 481-497
 Τζάβαλ Λ., Σιότζ Χ. Un opthalmomètre pratique . Annales d'oculistique, Παρίσι, 1881, 86: 5-21.

Οφθαλμολογικός εξοπλισμός
Οφθαλμολογία
Οπτομετρία
Γερμανικές εφευρέσεις
Χέρμαν φον Χέλμχολτς
Κραννώνας Λάρισας

Ο Κραννώνας είναι χωριό και πρώην κοινότητα του Νομού Λάρισας στη Θεσσαλία. Από τη μεταρρύθμιση της τοπικής αυτοδιοίκησης του 2011 αποτελεί μέρος του δήμου Κιλελέρ, του οποίου είναι δημοτική μονάδα. Βρίσκεται νοτιοδυτικά της περιφερειακής πρωτεύουσας Λάρισας. Το 2011 ο πληθυσμός του ήταν 109 για το χωριό, 177 για την κοινότητα και 2.289 για τη δημοτική μονάδα. Η δημοτική μονάδα έχει έκταση 205.242 χλμ2. Έδρα του δήμου ήταν οι Άγιοι Ανάργυροι. Βρίσκεται βόρεια των Φαρσάλων και ΒΔ Β του Παλαμά και της Καρδίτσας.

Τα όρια της δημοτικής μονάδας εκτείνονται τόσο νότια όσο τα Όρη Φυλίου όπου το υψηλότερο σημείο τους είναι στα 533 μ., βόρεια μέχρι την Κοιλάδα και τη Λάρισα και ανατολικά μέχρι τη Νίκαια. Στα δυτικά συνορεύει με την περιφερειακή ενότητα Καρδίτσας.

Στην επικράτεια του Κράννωνα, σε ένα μέρος που ονομάζεται Παλαιολάρισα, βρίσκεται η αρχαία πόλη Κρανών, η τοποθεσία της αποφασιστικής μάχης του Λαμιακού Πολέμου μεταξύ Μακεδονίας και Αθήνας με τους συμμάχους της.

Παραπομπές 

Δήμος Κιλελέρ
Χωριά του νομού Λάρισας
Παραμονή Πρωτοχρονιάς

Στο Γρηγοριανό ημερολόγιο, η Παραμονή της Πρωτοχρονιάς (σε κάποιες χώρες λέγεται Νύχτα του Αγίου Σιλβέστρου), είναι η τελευταία μέρα του έτους είναι, στις 31 Δεκεμβρίου. Σε πολλές χώρες, η Παραμονή της Πρωτοχρονιάς γιορτάζεται με βραδινά Πάρτι, όπου πολλού άνθρωποι χορεύουν, τρώνε, πίνουν και βλέπουν ή ρίχνουν πυροτεχνήματα. Οι εορτασμοί συνεχίζονται και μετά τα μεσάνυχτα, την Ημέρα της Πρωτοχρονιάς (1η Ιανουαρίου).

Τα Νησιά Γραμμής Ισημερινού (μέρος του Κιριμπάτι) και το Τόνγκα, είναι παραδείγματα περιοχών που καλωσορίζουν πρώτες το νέο έτος, ενώ το Μπαίηκερ (ένα ακατοίκητο μέρος στις Απομακρυσμένες Νησίδες των Ηνωμένων Πολιτειών) και η  Αμερικανική Σαμόα είναι από τις τελευταίες.

Δείτε ακόμη
 Πρωτοχρονιά
 Ημέρα της Πρωτοχρονιάς

Παραπομπές

Αργίες
Ετήσια γεγονότα
Δημάριο Ξάνθης

Το Δημάριο ή Δημάρι είναι ορεινό χωριό της Θράκης στην Περιφερειακή Ενότητα Ξάνθης.

Γεωγραφία - Ιστορία
Το Δημάριο βρίσκεται στα σύνορα της Ελλάδας με τη Βουλγαρία σε απόσταση περίπου 30 χλμ. Β.-ΒΔ. από την Σμίνθη (έδρα του δήμου) και 44 χλμ. Β. από την Ξάνθη. Το χωριό είναι κτισμένο στις πλαγιές της Δυτικής Ροδόπης σε υψόμετρο 740 μέτρα, ανατολικά από την κορυφή Κούλα (1.828 μ.) στην περιοχή που είναι το ανώτερο τμήμα της λεκάνης του ποταμού Κόσυνθου. Πάνω από το χωριό υπάρχουν εντυπωσιακοί γεωλογικοί σχηματισμοί με αραιές συστάδες ψυχρόβιων κωνοφόρων (δασικής και βαλκανικής πεύκης - pinus peuce).

H παλιά της ονομασία, από την τουρκοκρατία, ήταν Δεμηρτζήκ και πολιτισμικά, όπως όλα της Κοτύλης, συμπεριλαμβάνεται στα Πομακοχώρια της Ξάνθης. Επίσημα για πρώτη φορά αναφέρεται το 1924 στο ΦΕΚ 194Α - 14/08/1924 να προσαρτάται στην τότε κοινότητα Κοτύλης. Σύμφωνα με το Σχέδιο Καλλικράτης μαζί με την Κοτύλη, το Αιμόνιο και την Πάχνη αποτελούν την τοπική κοινότητα Κοτύλης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 623 κατοίκους.

Εξωτερικοί σύνδεσμοι 

 Τρίμινα μπράτιε / πομάκικο από Δημάριο Ξάνθης στο https://www.youtube.com/
Η μουσική και το τραγούδι των Πομάκων του νομού Ξάνθης Η περίπτωση του χωριού Δημάριο, Τσιώλης Γ. Πανεπιστήμιο Μακεδονίας - Τμήμα Μουσικής Επιστήμης και Τέχνης. 
 O παραδοσιακός νερόμυλος στο Δημάριο Ξάνθης από τον ιστότοπο https://xanthinews.gr/

Παραπομπές 

Χωριά του νομού Ξάνθης
Δήμος Μύκης
Πομακοχώρια
Ματέο Γκαρθία

Ο Ματέο Εζεκιέλ Γκαρθία (ισπανικά: Mateo Ezequiel Garcia, γενν. 10 Σεπτεμβρίου 1996) είναι Αργεντινός επαγγελματίας ποδοσφαιριστής που αγωνίζεται για τον Άρη Θεσσαλονίκης.

Βιογραφία

Αργεντινή
Ο Γκαρθία γεννήθηκε στην Κόρδοβα της Αργεντινής και αγωνίστηκε στα τμήματα υποδομής της Ινστιτούτο Ατλέτικο Σεντράλ Κόρδοβα. Έπαιξε για πρώτη φορά στην πρώτη ομάδα στις 6 Ιουνίου 2014 εναντίον της Ντεφένσα ι Χουστίσια για το πρωτάθλημα δεύτερης κατηγορίας της Αργεντινής.

Ευρώπη
Μετά από δύο χρονιά, μεταγράφηκε στην ισπανική Λας Πάλμας έναντι 440.000 δολαρίων. Αγωνίστηκε για πρώτη εναντίον της Σεβίλλης στις 10 Σεπτεμβρίου 2016, και σκόραρε στις 20 Δεκεμβρίου του ίδιου έτους απέναντι στην Ουέσκα για το Copa del Rey.

Τον Ιούλιο του 2017 δόθηκε δανεικός στην Οσασούνα και τον Ιανουάριο του 2018 στην Αλκορκόν.

Το καλοκαίρι του 2018, δόθηκε και πάλι δανεικός, αυτή τη φορά στον Άρη, για ένα χρόνο. Στον ένα χρόνο παραμονής του στην Ελλάδα, πέτυχε δέκα γκολ για το πρωτάθλημα και άλλο ένα για το κύπελλο, σε 32 ματς συνολικά.

Τον Αύγουστο του 2019, υπέγραψε τετραετές συμβόλαιο με τον Ερυθρό Αστέρα Βελιγραδίου, σε μία μεταγραφή που κόστισε 1,8 εκατομμύρια δολάρια. Αγωνίστηκε σε δεκαπέντε αγώνες πρωταθλήματος, σκοράροντας τέσσερα τέρματα.

Τον Οκτώβριο του 2020 επέστρεψε στη Θεσσαλονίκη και τον Άρη, υπογράφοντας για τέσσερα χρόνια, με την μεταγραφή να ανέρχεται στα 1,3 εκατομμύρια. Στις δύο επόμενες σεζόν με την ομάδα της Θεσσαλονίκης, έχει παίξει σε 59 αγώνες πρωταθλήματος, πετυχαίνοντας πέντε γκολ.

Στατιστικά καριέρας στο πρωτάθλημα

Παραπομπές

Αργεντινοί ποδοσφαιριστές
Αργεντινοί αθλητές
Επιθετικοί ποδοσφαιριστές
Ποδοσφαιριστές Ινστιτούτο Ατλέτικο Σεντράλ Κόρδοβα
Ποδοσφαιριστές ΟΝ Λας Πάλμας
Ποδοσφαιριστές ΚΑ Οσασούνα
Ποδοσφαιριστές ΑΝ Αλκορκόν
Ποδοσφαιριστές Άρη Θεσσαλονίκης
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ισπανία
Ξένοι ποδοσφαιριστές στην Ελλάδα
Ποδοσφαιριστές Ερυθρού Αστέρα
Θωρ (κόμικς της Marvel)

Ο Θωρ Όντινσον είναι ένας φανταστικός υπερήρωας που εμφανίζεται στα αμερικανικά κόμικς που δημοσιεύθηκαν από την Marvel Comics. Ο χαρακτήρας, που βασίζεται στην ομώνυμη Νορβηγική θεότητα, είναι ο ασγκαρντιανός θεός της βροντής που κατέχει το μαγεμένο σφυρί, το Mίολνιρ, που του δίνει την ικανότητα να πετά και να χειρίζεται τον καιρό μεταξύ των άλλων υπεράνθρωπων χαρακτηριστικών του. 
Το ντεμπούτο του έγινε στο Ασημένια Εποχή των Βιβλίων Κόμικ, όπου ο χαρακτήρας εμφανίστηκε για πρώτη φορά στο Journey into Mystery #83 (Αύγουστος του 1962) και δημιουργήθηκε από τον σχεδιαστή Τζακ Κίρμπι, τον συντάκτη Σταν Λι και τον σεναριογράφο Λάρι Λίμπερ. Έχει πρωταγωνιστήσει σε πολλές συνεχιζόμενες και περιορισμένες σειρές, και είναι ιδρυτικό μέλος της υπερηρωικής ομάδας ονόματι Εκδικητές. Ο χαρακτήρας έχει επίσης εμφανιστεί σε συναφή εμπορεύματα της Marvel, όπως τηλεοπτικές σειρές κινουμένων σχεδίων, ταινίες, βιντεοπαιχνίδια, ρούχα, παιχνίδια και κάρτες συναλλαγών.

Παραπομπές

Εξωτερικοί Σύνδεσμοι
Επίσημη ιστοσελίδα

Μυθολογία στην ποπ κουλτούρα
Υπερήρωες της Marvel Comics
Χαρακτήρες που δημιουργήθηκαν από τον Σταν Λι
Χαρακτήρες που δημιουργήθηκαν από τον Τζακ Κίρμπι
Κόμικς που έγιναν ταινίες
Κόμικς που έγιναν βιντεοπαιχνίδια
Καντόνι του Σαφχάουζεν

Το καντόνι του Σαφχάουζεν ( ) είναι το βορειότερο καντόνι της Ελβετίας. Η κύρια πόλη και πρωτεύουσα του καντονιού είναι το Σαφχάουζεν. Το έδαφος του καντονιού χωρίζεται σε τρία μη συνεχόμενα τμήματα, που χωρίζονται από την γερμανική επικράτεια στις όχθες του Ρήνου. Το μεγάλο κεντρικό τμήμα, το οποίο περιλαμβάνει την πρωτεύουσα, διαχωρίζει με τη σειρά του το γερμανικό εξκλάβιο του Μπύσινγκεν από το υπόλοιπο της Γερμανίας.

Καντόνια της Ελβετίας
Σελίδες με πηγές CS1 στα Γερμανικά (de)
Λήμματα που περιέχουν κείμενο στα γαλλικά
Λήμματα που περιέχουν κείμενο στα γερμανικά
Ars Goetia

Ένα βιβλίο επικλητικής μαγείας. Σύμφωνα με τον μύθο, συγγραφέας του είναι ο  βασιλιάς Σολομών. Αυτή η πληροφορία, όμως, είναι μάλλον λανθασμένη, διότι οι τίτλοι ευγενείας των πνευμάτων (δούκες, μαρκήσιοι, βασιλείς, πρίγκιπες)  δεν υπήρχαν την εποχή του βασιλιά αυτού. Το βιβλίο αυτό, επηρέασε πολλά βιβλία του ΙΖ'  και ΙΗ' αιώνα. Περιγράφει τι μεθόδους να καλέσεις τους 72 δαίμονες της γοητείας. Στην αρχή του γριμμορίου, περιγράφονται οδηγίες για την κατασκευή του μαγικού κύκλου ο οποίος είναι γεμάτος με ονόματα του θεού, καθώς και κάποια επιπλέον σύμβολα που θα προστατεύσουν τον μάγο, καθώς και ένα τρίγωνο οπλισμένο με  το όνομα "Τετραγράμματον", το οποίο θεωρείται πανίσχυρο. Στην φορεσιά του μάγου, θα πρέπει να είναι ραμμένες περγαμηνές με προστατευτικά σύμβολα, τα οποία θα πρέπει να κατασκευαστούν νύχτα Σαββάτου, ή Τρίτης. όταν ο ήλιος θα ανατέλλει στο ζώδιο της παρθένου. Όσο ο μάγος θα ντύνεται, θα ψέλνει μία επίκληση, καθώς και κάποιους ψαλμούς. Μετά θα  επικαλεστεί το πνεύμα, αν δεν εμφανιστεί θα το απειλήσει το πνεύμα για να εμφανιστεί μέσα στο τρίγωνο, με μορφή ορατή και ακίνδυνη. Θα το υποχρεώσει να  πραγματοποιήσει τις επιθυμίες του, και μετά θα το διώξει. Το βιβλίο αυτό καθ' αυτό δεν έχει διασωθεί. Υπάρχουν μόνο κάποιες μεταφράσεις. ΟΙ οποίες έχουν κάποιες μικροδιαφορές μεταξύ τους.

Κριτική

Πολλοί σατανιστές επικρίνουν την χρήση αυτού του γριμμορίου, διότι το θεωρούν ιδιαίτερα προσβλητικό προς τα πνεύματα.

Πηγές

Πρακτική μαγεία JORG SABELLICUS εκδόσεις δίδυμοι https://www.politeianet.gr/books/sabellicus-jorg-didumoi-praktiki-mageia-tomoi-a-b-g-56852

Joy of satan  https://joyofsatan.org

satanic orthodoxy https://satanicorthodoxy.wordpress.com

Γριμόρια
Καντόνι του Σβυτς

Το καντόνι του Σβυτς () είναι ένα καντόνι στην κεντρική Ελβετία. Βρίσκεται μεταξύ των Άλπεων στο νότο, της λίμνης Λουκέρνης στα δυτικά και της λίμνης Ζυρίχης στα βόρεια, με κέντρο του την πόλη Σβυτς, από την οποία παίρνει και το όνομά του.

Είναι ένα από τα ιδρυτικά καντόνια της Ελβετίας. Το όνομα της Ελβετίας προέρχεται από το όνομα του καντονίου και η σημαία της Ελβετίας από το οικόσημό του. Στο Σβυτς εκτίθεται ο Ελβετικός Ομοσπονδιακός Χάρτης. Βορειοανατολικά της πόλης βρίσκεται το Αβαείο Einsiedeln.

Κρατίδια της Αγίας Ρωμαϊκής Αυτοκρατορίας
Πρώην κράτη της Ευρώπης
Καντόνια της Ελβετίας
Σελίδες με πηγές CS1 στα Γερμανικά (de)
Ε/Γ - Ο/Γ - Τ/Χ Cat 1

Το Cat 1 είναι ένα υπό ανακαίνιση (σήμερα) επιβατηγό οχηματαγωγό ταχύπλοο, που ανήκει στην Plaxiven Consulting Ltd. Ναυπηγήθηκε το 1994 στο ναυπηγείο Kawasaki Heavy Industries της Ιαπωνίας. Χωράει συνολικά μέχρι 1.142 επιβάτες (460 προ-μετασκευής) και 160 οχήματα Ι.Χ.  Προωθείται από δύο κύριες μηχανές Caterpillar 3616 + 3612, με ισχύ 5420+4060 kW, καθώς και τέσσερα waterjet KHI KPJ169A και μπορούσε να φτάσει ταχύτητες μέχρι 35 κόμβους.

Το πλοίο, ανήκε αρχικά στην Kyushi Ferryboat (Kyushi Orange Ferry) και λεγόταν Hayabusa. Ήρθε στην Ελλάδα το 2006, από την Παναμαϊκή Norway Investments και πήρε το όνομα Αλκυόνη. Ωστόσο, δεν λειτούργησε ποτέ και το 2007 ναυλώθηκε στην Αιγυπτιακή Namma Lines και πήρε το όνομα Shikra. Το 2010, πήρε το όνομα My Cat, αλλά ουδέποτε δραστηριοποιήθηκε και ναυλώθηκε στη NEL Lines το 2010, αλλά λειτούργησε για δύο μόνο χρόνια, πριν παροπλιστεί το 2012. Το 2019, αγοράστηκε από την Κυπριακή Plaxiven Consulting Ltd και πήρε τη σημερινή του ονομασία. Αυτήν τη στιγμή, βρίσκεται υπό ανακαίνιση και επισκευή, προκειμένου να επαναλειτουργήσει.

Παροχές 
Το πλοίο είναι πλήρως κλιματιζόμενο και διαθέτει ρεσεψιόν, μπαρ, σαλόνι και χώρο φύλαξης τιμαλφών.

Ιστορικό

1994-2010: Τα πρώτα χρόνια 
Το πλοίο ναυπηγήθηκε το 1994 για την Κyushi Ferryboat (Kyushi Orange Ferry) ως Hayabusa (=γεράκι), από το ναυπηγείο Kawasaki Heavy Industries. Το πρώτο του δρομολόγιο ήταν το Γαιουαταμάχα-Οσούκι, όπου κυκλοφορούσε με ταχύτητα 26 κόμβων. Ήταν το μεγαλύτερο πλοίο από αλουμίνιο τότε, και το πρώτο ταχύπλοο που μπορούσε να μεταφέρει φορτηγά οχήματα.  Πωλήθηκε στην Παναμαϊκή Norway Investments και πήρε το όνομα Αλκυόνη τον Φεβρουάριο του 2006. Αρχικά, προβλεπόταν να δρομολογηθεί μεταξύ Ραφήνας-Άνδρου-Τήνου-Μυκόνου-Πάρου, αλλά ουδέποτε πήρα άδεια από το Υπουργείο Εμπορικής Ναυτιλίας, αλλά τον Ιούλιο του ιδίου έτους, ναυλώθηκε από την Κυβέρνηση της Δανίασ για διάσωση μεταξύ Μπεϊρουτ και Λάρνακας. Το 2007, ναυλώθηκε στην Αιγυπτιακή Namma Lines και πήρε το όνομα "Shikra". Εκεί δρομολογήθηκε στη γραμμή Σαφάγκα-Ντέμπα.

2010-σήμερα 
Το 2010, ναυλώθηκε από τη My Ferries και μετονομάστηκε σε My Cat. Προβλεπόταν να δρομολογηθεί μεταξύ Ραφήνας-Σύρου-Πάρου-Νάξου, αλλά δεν κατάφερε να δρομολογηθεί και τον Ιούλιο της ίδιας χρονιάς, ναυλώθηκε από τη NEL Lines και επανήλθε στην ονομασία "Αλκυόνη". Κατόπιν, δρομολογήθηκε μεταξύ Θεσσαλονίκης-Αλοννήσου-Σκοπέλου-Σκιάθου-Βόλου. Το 2012, παροπλίστηκε στα Αμπελάκια Σαλαμίνας, και παρέμεινε μέχρι το 2019, όταν το αγόρασε η Plaxiven Consulting Ltd. Κατόπιν, μεταφέρθηκε στο Κερατσίνι και αργότερα, στο Ναυπηγείο Μπεκρή, όπου πραγματοποιείται δεξαμενισμός (δηλ. ανακίνηση πάνω σε δεξαμενή.), αφαιρέθηκαν τα waterjet για επισκευή, ενώ προβλέπεται να ακολουθήσει και δεύτερος δεξαμενισμός.

Εξωτερικοί σύνδεσμοι 

 πληροφορίες του Ταχυπλόου Αλκυόνη και εικόνες από το εσωτερικό στο επίσημο σάιτ «NEL LINES | Ναυτιλιακή Εταιρεία Λέσβου» (Όπως ήταν στις 2 Ιουλίου 2012)

Παραπομπές 

Πλοία της Κύπρου
Τούρκσατ 5Α

Ο Τούρκσατ (Türksat) 5A, είναι Τούρκικος επικοινωνιακός δορυφόρος, τον οποίο λειτουργεί η Τούρκσατ για εμπορικούς και στρατιωτικούς σκοπούς.

Ιστορικό 
Με συμφωνία που υπεγράφη το 2011 η σχεδίαση και ανάπτυξη θα γίνει από ειδικούς
σε συνεργασία με την Τούρκσατ και τις Τουρικές Αεροδιαστημικές Βιομηχανίες (ΤΑΙ). Η
παραγωγή θα γίνει στην Τουρκία από την ΤΑΙ στο νεοσυσταθέν  Κέντρο συνασμολόγησης, ολοκλήρωσης και δοκιμής δορυφόρων ( UMET) στην Άγκυρα με τουλάχιστον 20% εγχώρια τεχνολογία. Ο Τούρκσατ 5A θα είναι ο πρώτος
γεωστατικός δορυφόρος που έχει παραχθεί στην Τουρκία.

Αναφέρθηκε στις αρχές του 2013 πως η Ιαπωνική Mitsubishi Electric (MELCO), η οποία έχει κατασκευάσει τις δορυφορικές πλατφόρμες των υφιστάμενων δορυφόρων Τούρκσατ 4Α και Τούρκσατ 4Β θα συμμετείχε στο πρόγραμμα παρέχοντας την πλατφόρμα MELCO DS2000 για τον δορυφόρο. Όμως στις 9 Νοεμβρίου 2017 η Airbus επιλέχθηκε για να κατασκευάσει την πλατφρόρμα του Τούρκσατ 5Α χρησιμοποιώντας την πλατφόρμα Eurostar E3000EOR η οποία είναι μία πλήρως ηλεκτρική παραλλαγή της Eurostar E3000.

Διαμαρτυρίες 

Στις 29 Οκτωβρίου 2020, μαζικές διαδηλώσεις έλαβαν χώρα έξω από τον ανάδοχο της
εκτόξευσης του δορυφόρου SpaceX εκφράζοντας την αντίθεσή τους στην
εκτόξευση. . Η προηγούμενη γενιά  Τούρκσατ 4Β
χρησιμοποιήκε για τον απ'ευθείας έλεγχο εκατοντάδων Μπαϊρακτάρ ΤΒ2
και Άνκα (Anka-S) βομβαρδιστικών
Μη-επανδρωμένων-αεροσκαφών
σε Ναγκόρνο Καραμπάχ, Συρία, Λιβύη και σε άλλες χώρες, προκαλώντας χιλιάδες θανάτους.

Εκτόξευση 
Η εκτόξευση έγινε στις 8 Ιανουαρίου 2021 04:15:00  Ώρα Ελλάδος στο Κέιπ Κανάβεραλ από την Αμερικανική εταιρία SpaceX. O δορυφόρος θα τοποθετηθεί σε γεωστατική τροχιά στον 31ο μεσημβρινό ώστε να παρέχει τηλεπικοινωνίες και απευθείας μετάδοση τηλεοπτικών σημάτων σε μία ευρύτερη περιοχή δυτικά της
Κίνας και ανατολικά της Αγγλίας, περιλαμβάνοντας την Τουρκία, την Κεντρική και Μικρά Ασία και μέρος της Αφρικής. Η μάζα κατά την εκτόξευση του δορυφόρου είναι

Δυνατότητες 

Ο Τούρκσατ 5Α φέρει 42 κανάλια επικοινωνίας στις συνχότητες της Ku-μπάντας
ενώ πέραν των εμπορικών του χρήσεων θα προσφέρει ευρεία επέκταση των περιοχών δράσης και των επιχειρησιακών δυνατοτήτων των Τουρκικών UAV με ενισχυμένη δυνατότητα αντι-παρεμβολών, υψηλής ευκρείνειας ζωντανές μεταδόσεις στόχων και γρηγορότερη δυνατότητα εντολών εμπλοκής.

Αναφορές
Όσαβα

Η Όσαβα ή Όσαουα (αγγλικά: Oshawa) είναι πόλη στο Οντάριο του Καναδά, στις ακτές της Λίμνης Οντάριο. Βρίσκεται στο Νότιο Οντάριο, περίπου 60 χλμ. ανατολικά του Κέντρου του Τορόντο (Ντάουνταουν Τορόντο). Θεωρείται συνήθως ως ο ανατολικός σύνδεσμος της ευρύτερης περιοχής του Τορόντο και του Γκόλντεν Χόρσου. Είναι ο μεγαλύτερος δήμος στον Περιφερειακό Δήμο του Ντάρεμ. Το όνομα Όσαβα προέρχεται από τον Οτζίμπουα όρο aaz haway, που σημαίνει «το σημείο διέλευσης» ή απλά «μια διέλευση».

Κατά την Καναδική απογραφή του 2016, η Όσαβα είχε πληθυσμό 159.458 κατοίκων.

Κλίμα
Παρόμοιο με όλο το νότιο Οντάριο, η Όσαβα έχει υγρό ηπειρωτικό κλίμα (Κλιματική ταξινόμηση Κέππεν Dfb) με μέγιστες, αλλά όχι ακραίες, εποχιακές διαφορές θερμοκρασίας. Τα καλοκαίρια είναι γενικά ζεστά, ενώ οι χειμώνες είναι κρύοι, αλλά όχι ακραίοι κατά τα καναδικά πρότυπα. Η Όσαβα δέχεται μερικές από τις χαμηλότερες χιονοπτώσεις σε όλο το Οντάριο.

Παραπομπές 

Πόλεις του Οντάριο
Νόνη Δούνια

Η Παναγιώτα (Νόνη) Δούνια (γενν. Πειραιάς, 12 Ιανουαρίου 1972) είναι Ελληνίδα βουλευτής Α΄ Πειραιώς με τη Νέα Δημοκρατία, ηθοποιός, παρουσιάστρια και πρώην μοντέλο.

Βιογραφικό

Πρώιμα Χρόνια 
Γεννήθηκε στις 12 Ιανουαρίου 1972 στον Πειραιά όπου και μεγάλωσε. Από μικρή ηλικία, ασχολήθηκε με τον αθλητισμό, κάνοντας μάλιστα πρωταθλητισμό στην κολύμβηση με την ομάδα του Εθνικού Πειραιά, αλλά και στην υδατοσφαίριση με την ομάδα του Αθλητικού Ομίλου Καστέλλας. Σπούδασε χορό στην Κρατική Σχολή Ορχηστικής Τέχνης και Σχέδιο μόδας στη Σχολή Βελουδάκη.

Modeling - Τηλεόραση 
Το 1996, συμμετείχε στα καλλιστεία του ΑΝΤ1, όπου στέφθηκε Β' Σταρ Ελλάς. Έπειτα, εκπροσώπησε την Ελλάδα στο διαγωνισμό Μις Ευρώπη, κατακτώντας την τρίτη θέση. Το 1999, παρουσίασε την εκπομπή «Επτά» στο κυπριακό κανάλι ΡΙΚ ενώ δύο χρόνια αργότερα, έκανε το υποκριτικό της ντεμπούτο, μέσα από τη σειρά του ΑΝΤ1, «Στρίβειν διά του αρραβώνος» (σκην. Βασίλης Θωμόπουλος). Το 2002, έπαιξε σε ένα επεισόδιο της σειράς του ALPHA, «Κόκκινος Κύκλος» (σκην. Πάνος Κοκκινόπουλος) και την επόμενη σεζόν συμμετείχε σε δώδεκα επεισόδια της σειράς «Αχ... και να 'ξερες» (σκην. Πάνος Κοκκινόπουλος) στο ίδιο κανάλι. Ακολούθησαν οι σειρές «Πεθαίνω για σένα» (2003-04, σκην. Πάνος Κοκκινόπουλος), «Έλα να αγαπηθούμε» (2006, σκην. Δημήτρης Αρβανίτης) και «Έρωτας με επιδότηση Ο.Γ.Α.» (2006-07, σκην. Αντώνης Τέμπος). 

Το 2008, συμμετείχε στην εκπομπή του ALPHA, «Baby Dance» ενώ από το 2008 μέχρι το 2010, παρουσίασε την εκπομπή του MEGA, «Mommy: Το Παιδί μου κι Εγώ». Το 2015, έκανε μια σύντομη εμφάνιση στη σειρά «» ενώ παρουσίασε και την εκπομπή «Γυναίκες» στο E TV μαζί με τις Σοφία Βογιατζάκη, Δέσποινα Καμπούρη & Έλενα Παπαβασιλείου. Το 2016, συμμετείχε σε δύο επεισόδια της σειράς του ΑΝΤ1, «Οι Συμμαθητές».

Πολιτική 
Υπήρξε μέλος Δ.Σ. στον Οργανισμό Πολιτισμού, Αθλητισμού και Νεολαίας του Δήμου Πειραιά. Στις Αυτοδιοικητικές εκλογές του 2019 εξελέγη Δημοτική Σύμβουλος Πειραιά με το συνδυασμό «Πειραιάς Νικητής». Τον Ιούλιο του 2019 εξελέγη Βουλευτής Α’ Πειραιώς και Νήσων με τη Νέα Δημοκρατία, όντας η πρώτη γυναίκα Βουλευτής της ΝΔ στον Πειραιά.

Είναι Μέλος της Διαρκούς Επιτροπής Μορφωτικών Υποθέσεων της Βουλής, της Ειδικής Μόνιμης Επιτροπής Οδικής Ασφάλειας της Βουλής, καθώς και της Επιτροπής Βιβλιοθήκης της Βουλής.

Φιλμογραφία

Τηλεόραση

Κινηματογράφος

Προσωπική ζωή 
Το 2002, γνώρισε τον δημοσιογράφο και στέλεχος της δισκογραφικής εταιρείας "Cobalt", Κυριάκο Μουρατίδη και δύο χρόνια μετά, την 1η Ιουλίου 2004 παντρεύτηκαν. Έχουν αποκτήσει μαζί δύο παιδιά: τον Στάθη (γενν. 2005) και την Ρία (γενν. 2006).

Παραπομπές 

Ελληνίδες μοντέλα
Ελληνίδες τηλεπαρουσιάστριες
Ελληνίδες ηθοποιοί τηλεόρασης
Βουλευτές εκλεγμένοι με τη Νέα Δημοκρατία
Βουλευτές Α΄ Πειραιά
Χριστουγεννιάτικη αγορά

Μια μεγάλη χριστουγεννιάτικη αγορά εκτός της Γερμανίας βρίσκεται στην Πράγα
Στο Advent , μερικές φορές ακόμη και τις μέρες μετά τα Χριστούγεννα , πραγματοποιείται χριστουγεννιάτικη αγορά σε πολλά μέρη . Ανάλογα με την τοπική παράδοση μιας τέτοιας αγοράς είναι επίσης Χριστουγεννιάτικη αγορά και η Χριστουγεννιάτικη αγορά ή Χριστουγεννιάτικη αγορά (ή Χριστουγεννιάτικη αγορά , Christkindlmarkt , Christkindchesmarkt ). Υπάρχουν επίσης περιφερειακές προσθήκες σε ονόματα ή πλήρη ονόματα, για παράδειγμα το Dresden Striezelmarkt ή το Neubrandenburger Weberglockenmarkt .

Ο αριθμός των χριστουγεννιάτικων αγορών είναι αόριστος. Μόνο στη Γερμανία, οι αριθμοί κυμαίνονται μεταξύ 1500 και 3000, [1] και η διάρκεια κυμαίνεται από μία ημέρα έως αρκετές εβδομάδες. Οι χριστουγεννιάτικες αγορές πωλούν ειδικά προϊόντα, όπως χειροτεχνίες για χριστουγεννιάτικες διακοσμήσεις και τρόφιμα. Πολλές χριστουγεννιάτικες αγορές προσφέρουν επίσης στους επισκέπτες βόλτες , μουσική και παραστάσεις όπως παιχνίδια γέννησης .

Η παράδοση των Χριστουγέννων στη γερμανόφωνη περιοχή είναι γνωστή παγκοσμίως, και υπάρχουν χριστουγεννιάτικες αγορές με βάση αυτό το μοντέλο σε πολλές χώρες.

αγορα
Αλάβαστρο

Το αλάβαστρο είναι μαλακό ορυκτό ή πέτρωμα, το οποίο συνήθως χρησιμοποιείται για σμίλευση, και η επεξεργασία του παράγει σκόνη γύψου. Οι αρχαιολόγοι και η βιομηχανία επεξεργασίας πετρωμάτων χρησιμοποιεί τον όρο διαφορετικά απ'ότι οι γεωλόγοι. Οι πρώτοι το χρησιμοποιούν ευρύτερα ώστε να περιλαμβάνει δύο διαφορετικά ορυκτά: ένα λεπτόκοκκο τύπο γύψου και ένα λεπτόκοκκο τύπο ασβεστίτη. Οι γεωλόγοι ορίζουν το αλάβαστρο μόνο ως τύπο γύψου. Χημικά, ο γύψος είναι ένυδρο σουλφίδιο του ασβεστίου ενώ ο ασβεστίτης είναι ανθρακικό ασβέστιο.

Και οι δύο τύποι αλάβαστρου έχουν παρόμοιες ιδιότητες. Είναι συνήθως ανοικτού χρώματος, διαφανή και μαλακά πετρώματα. Έχουν χρησιμοποιηθεί κατά την πάροδο της ιστορίας κυρίως για τη σμίλευση διακοσμητικών αντικειμένων.

Το ασβεστιτικό αλάβαστρο ονομάζεται επίσης «μάρμαρο-όνυχας», «αιγυπτιακό αλάβαστρο» και «ανατολίτικο αλάβαστρο» και γεωλογικά περιγράφεται ως είτε τύπος συμπυκνωμένου ραβδωτού τραβερτίνη ή σταλαγμιτικός ασβεστόλιθος με μοτίβα γραμμών. Ο όρος «μάρμαρο-όνυχας» είναι παραδοσιακός, αλλά γεωλογικά λάθος, καθώς τόσο ο όνυχας όσο και το μάρμαρο έχουν γεωλογικούς ορισμούς που τα διακρίνουν από το αλάβαστρο.

Γενικά, το αρχαίο αλάβαστρο είναι καλσίτης από την ευρύτερη Μέση Ανατολή, συμπεριλαμβανομένης της Αιγύπτου και της Μεσοποταμίας, ενώ ο γύψος προέρχεται από τη Μεσαιωνική Ευρώπη. Αμφότερα είναι εύκολα στην κατεργασία και διαλυτά στο νερό. Χρησιμοποιούνται για την κατασκευή τέχνεργων που προορίζονται για εσωτερικούς χώρους, καθώς δεν επιζήσουν για μεγάλο χρονικό διάστημα σε εξωτερικό χώρο. Έχει χρησιμοποιηθεί επίσης στην κατασκευή φεγγιτών.

Τα δύο είδη ξεχωρίζουν από τη σκληρότητά τους: το αλάβαστρο γύψου είναι μαλακό και χαράσεται με το νύχι (κλίμακα Μος 1,5 με 2), ενώ το ασβεστιτικό όχι με αυτό τον τρόπο (Μος 3), αλλά με μαχαίρι. Επιπλέον, το ασβεστιτικό αλάβαστρο, ως ανθρακικό άλας, διαλύεται στο υδροχλωρικό οξύ, ενώ ο γύψος κυρίως όχι.

Παραπομπές 

Γλυπτική
Ορυκτά του ασβεστίου
Ένυδρα ορυκτά
Ορυκτά του θείου
Ανθρακικά ορυκτά
Λίθος (υλικό)
Σάτρες Ξάνθης

Οι Σάτρες είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 360 μέτρα.

Γεωγραφία - Ιστορία 
Οι Σάτρες βρίσκονται προς τα ανατολικά όρια με την Περιφερειακή Ενότητα Ροδόπης, σε απόσταση 36 χλμ. ΒΑ. από την Ξάνθη και 22 χλμ. Α.-ΒΑ. από τη Σμίνθη (έδρα δήμου). Πολιτισμικά συμπεριλαμβάνεται στα Πομακοχώρια της Ξάνθης και στα πομάκικα λέγεται με τη βουλγαρική ονομασία Σινίκοβο. Βόρεια από το χωριό περνάει ο χείμαρρος Ξερό που καταλήγει ανατολικότερα  στον Ξεροπόταμο (αρχικό τμήμα του ποταμού Κομψάτου). Στην περιοχή υπάρχουν 3 λιθόκτιστα γεφύρια που έχουν χαρακτηριστεί ιστορικά διατηρητέα μνημεία ενώ λειτουργεί και παραδοσιακός νερόμυλος.

Την περίοδο της τουρκοκρατίας και μεταξύ 1878 - 1912 ανήκε στο ναχιγέ Σαχίν του καζά Δαρί Δερέ (σαντζάκι Γκιουμουλτζίνας) με έδρα το χωριό Σαχίν (Sahin, σημ. Eχίνος) μαζί με τον Eχίνο, Aλμαλή (σημ. Mελίβοια), Σινίκοβο (Sinikovo, σημ. Σάτραι) και Kαρά ολάν (Kara olan). Την περίοδο 1913 - 1919 ανήκε στο Δήμο Σαχίν (Sahinska Obstina) της επαρχίας Δαρί Δερέ (Daraderenska Okolija) του Nομού (Okrag) Γκιουμουλτζίνας. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 ως κοινότητα έχει πληθυσμό 483 κατοίκους ενώ ως οικισμός 189..

Εξωτερικοί σύνδεσμοι 

 Η πεζοπορική διαδρομή Ξάνθη-Σάτρες από τον ιστότοπο https://vision.iti.gr/
 Λαογραφικό τεκμήριο από τις Σάτρες Ξάνθης στον ιστότοπο της Σχολής Κλασικών και Ανθρωπιστικών Σπουδών του Δ.Π.Θ.

Παραπομπές 

Χωριά του νομού Ξάνθης
Δήμος Μύκης
Κέβιν ΜακΚάρθι

Ο Κέβιν Όουεν ΜακΚάρθι (αγγλικά: Kevin Owen McCarthy, 26 Ιανουαρίου 1965), είναι Αμερικανός πολιτικός και μέλος του Ρεπουμπλικανικού Κόμματος, που υπηρετεί ως Ηγέτης της Μειοψηφίας της Βουλής των Αντιπροσώπων των Ηνωμένων Πολιτειών από το 2019.   

Είναι Μέλος της Βουλής των Αντιπροσώπων των Ηνωμένων Πολιτειών για την 23η κογκρεσιακή περιφέρεια της Καλιφόρνιας από τον Ιανουάριο του 2007.    

Επίσης είχε υπηρετήσει και ως Ηγέτης της Πλειοψηφίας της Βουλής των Αντιπροσώπων των ΗΠΑ από το 2014 έως το 2019. 

Προηγουμένως, έχει υπηρετήσει ως Ηγέτης της Μειοψηφίας της Πολιτειακής Συνέλευσης της Καλιφόρνιας (2004-2006), καθώς και ως Μέλος της Πολιτειακής Συνέλευσης της Καλιφόρνιας από την 32η περιφέρεια (2002-2006).

Βιογραφία 
Ο Κέβιν ΜακΚάρθι, γεννήθηκε στις 26 Ιανουαρίου του 1965, στο Μπέικερσφιλντ της Καλιφόρνιας. Ο παππούς του ήταν Ιταλός μετανάστης στις ΗΠΑ. Μεγάλωσε σε μια οικογένεια που υποστήριζαν το Δημοκρατικό Κόμμα. Έτσι είναι ο πρώτος από την οικογένειά του, που είναι μέλος του Ρεπουμπλικανικού Κόμματος. 

Σπούδασε Μάρκετινγκ στο Πολιτειακό Πανεπιστήμιο της Καλιφόρνιας στο Μπέικερσφιλντ, από το οποίο έλαβε πτυχίο (BS) το 1989, ενώ έκανε μεταπτυχιακές σπουδές στην Διοίκηση Επιχειρήσεων στο ίδιο Πανεπιστήμιο, λαμβάνοντας master (MBA) το 1994.

Πολιτική 
Το 1995, έγινε Πρόεδρος των Νέων Ρεπουμπλικανών της Καλιφόρνιας. Από το 1999 έως το 2001, διατέλεσε Πρόεδρος των Εθνικής Ένωσης Νέων Ρεπουμπλικανών.

Συνέλευση της Καλιφόρνιας 
Ο ΜακΚάρθι, εξελέγη το 2002, Μέλος της Πολιτειακής Βουλής (Συνέλευσης) της Καλιφόρνιας.  Το 2004, ανέλαβε Ηγέτης της Μειοψηφίας της Πολιτειακής Συνέλευσης της Καλιφόρνιας, θέση στην οποία παρέμεινε έως το 2006.

Βουλή των Αντιπροσώπων των ΗΠΑ 
Στις εκλογές του 2006, εξελέγη Μέλος της Βουλής των Αντιπροσώπων των Ηνωμένων Πολιτειών για την 22η εκλογική περιφέρεια της Καλιφόρνιας, έδρα στην οποία εκλεγόταν συνεχώς έως το 2012. Στις εκλογές του 2012, εξελέγη Βουλευτής, στην 23η περιφέρεια της Καλιφόρνιας, θέση στην οποία είναι εν ενεργεία και σήμερα.

Ηγετικές θέσεις στη Βουλή των Αντιπροσώπων 
Από το 2011 έως το 2014, διατέλεσε Υφηγητής της Πλειοψηφίας της Βουλής, ενώ από το 2014 έως το 2019, διατέλεσε Ηγέτης της Πλειοψηφίας της Βουλής.

Ηγέτης της Μειοψηφίας της Βουλής των Αντιπροσώπων 
Από τις 3 Ιανουαρίου 2019, υπηρετεί ως Ηγέτης της Μειοψηφίας της Βουλής των Αντιπροσώπων των Ηνωμένων Πολιτειών.

Προσωπική Ζωή 
Είναι παντρεμένος από το 1992, με την Τζούντι Γουέιτζις και έχουν δύο παιδιά. Διαμένει μόνιμα στο Μπέικερσφιλντ.

Παραπομπές 

Ηγέτες κομμάτων
Ηγέτες του Κογκρέσου των Ηνωμένων Πολιτειών
Ηγέτες εν ενεργεία
Μέλη της Βουλής των Αντιπροσώπων (ΗΠΑ)
Πολιτικοί του Ρεπουμπλικανικού Κόμματος (ΗΠΑ)
Καλιφόρνια
Πολιτικοί των ΗΠΑ
Αμερικανοί πολιτικοί
Ιταλοαμερικανοί
__ΕΥΡΕΤΗΡΙΟ__
Εσκί Καπί

Η Περιοχή του Εσκί καπί - παλιά πύλη ή ΕΣΚΗ ΚΑΠΟΥ είναι έκταση 10.104.648,06 τετραγωνικών μέτρων που βρίσκεται ανατολικά του Δήμου Καβάλας, ιδιοκτησιακά ανήκει στον Δήμο Καβάλας και έχει παραχωρηθεί στην Δημωφέλεια. Η ονομασία αυτή μάλλον πρόκειται για παράφραση στα Ελληνικά της Τούρκικης ονομασίας Eski Kapi που στα Ελληνικά σημαίνει παλιά πόρτα ή παλιά πύλη. Άλλωστε υπάρχει και λόφο στην περιοχή αυτή με το όνομα παλιά πύλη.  

Ο βοσκότοπος του Εσκί καπί, όπως χαρακτηρίζεται η συγκεκριμένη έκταση του Δήμου Καβάλας ήδη από το έτος 1938 με την υπ. αριθμ. 464/1938 με Απόφαση του Πρωτοδικείου Καβάλας (μετά από σχετική αγωγή του Δήμου Καβάλας από τις 20/10/1934), αναγνωρίστηκε ότι ο Δήμος Καβάλας είναι ο κύριος και νομέας της βοσκήσιμου αυτής εκτάσεως με την Τούρκικη ονομασία ΕΣΚΗ ΚΑΠΟΥ.

Πρόκειται για περιοχή στην οποία βρίσκονται πολλά αρχαία και νεότερα μνημεία και έχει πανοραμική θέα σε όλο το Βόρειο Αιγαίο.

Παραπομπές
Ρουθ (βιβλίο)

Ρουθ, ονομάζεται το όγδοο βιβλίο της Χριστιανικής Παλαιάς διαθήκης. Φέρει ως τίτλο το όνομα μιας Μωαβίτισσας γυναίκας, την ιστορία της οποίας περιγράφει. Επειδή αυτή η ιστορία διαδραματίζεται κατά τη διάρκεια της εποχής των Κριτών, το βιβλίο κατατάσσεται στα Ιστορικά Βιβλία' της Παλαιάς Διαθήκης, αμέσως μετά το βιβλίο Κριτές, ενώ στην Τανάκ το βιβλίο κατατάσσεται στην τριακοστή θέση, δηλαδή στην δεύτερη θέση της τρίτης ομάδας βιβλίων, η οποία φέρει τον τίτλο Αγιόγραφα''.                                                                                                                                                                                                       

Συγγραφέας της Ρουθ θεωρείται ο προφήτης Σαμουήλ, ο οποίος το συνέγραψε το 1000-900 π.Χ. Το βιβλίο εκτιμάται πολύ από τους Εβραίους, οι οποίοι συνηθίζουν να το διαβάζουν κατά τη διάρκεια της Πεντηκοστής.
Σοφοκλής Μαντάς

Ο Σοφοκλής Μιχ. Μαντάς (22 Ιανουαρίου 1920 – 4 Νοεμβρίου 2010 ) ήταν Έλληνας πολιτικός, από τα ιδρυτικά μέλη της Ε.ΔΗ.Κ., πρόεδρος του κόμματος και πρώτος δήμαρχος Χολαργού μετά τη Μεταπολίτευση.
Ο Μαντάς ήταν μεταξύ των ηγετικών μελών της ΕΔΗΚ, στην οποία μάλιστα διατέλεσε πρόεδρος για μία μεταβατική περίοδο, ύστερα από το θάνατο του Ιωάννη Ζίγδη και τη διαδοχή του από το Νεοκλή Σαρρή .
Το 1975 ως υποψήφιος δήμαρχος Χολαργού συνεργάστηκε με το ΚΚΕ και κέρδισε τις εκλογές, αναδεικνυόμενος ως ο πρώτος εκλεγμένος δήμαρχος της περιοχής, ύστερα από τη δικτατορία του 1967-1974 . Για τη συνεισφορά του στα κοινά το διάστημα 1975 – 1982, του είχε απονεμηθεί ο τίτλος του επίτιμου δημάρχου της πόλης.

Παραπομπές 

Μαντας Σοφοκλης
Μαντας Σοφοκλης
Συκορράχη Έβρου

Η Συκορράχη  είναι ημιορεινό χωριό της Θράκης στην Περιφερειακή Ενότητα Έβρου με υψόμετρο 200 μέτρα.

Γεωγραφία - Ιστορία 
Η Συκορράχη βρίσκεται στα δυτικά όρια με την Περιφερειακή Ενότητα Ροδόπης σε απόσταση 36 χλμ. ΒΔ. της Αλεξανδρούπολης (μέσω ΕΟ Αλεξανδρούπολης - Κομοτηνής) και 37 χλμ. ΝΑ. από την Κομοτηνή. Είναι κτισμένη στην νοτιοανατολική άκρη της πεδιάδας της Κομοτηνής και στη δυτική των βιότοπων - μεταλλείων Κίρκης. Βορειοδυτικά είναι οι Σάπες, ανατολικά η Κίρκη, νοτιοδυτικά η Μέστη και η Εγνατία Οδός. Μέσα από το χωριό περνά η Σιδηροδρομική γραμμή Θεσσαλονίκης - Αλεξανδρούπολης. Η ευρύτερη περιοχή προσφέρεται για ορειβασία και κυνήγι ενώ παράλληλα αποτελεί σημείο συνάντησης ερασιτεχνικών αστρονόμων για παρατήρηση αστρονομικών φαινομένων. Στις 20 Ιουλίου κάθε καλοκαίρι πανηγυρίζει ο Προφήτης Ηλίας με 4ήμερη διοργάνωση πολιτιστικών εκδηλώσεων και με βραδιές αφιερωμένες στην ποντιακή, τη θρακιώτικη και τη σαρακατσάνικη λαϊκή μουσική και παράδοση. Στο χωριό δραστηριοποιείται ο πολιτιστικός σύλλογος Συκορράχης "Ο Προφήτης Ηλίας".

Το 1922, με την ανταλλαγή πληθυσμών εγκαταστάθηκαν πρόσφυγες από την Ανατολική Θράκη ,τον Πόντο και την Ανατολική Ρωμυλία αλλά και οικογένειες Σαρακατσαναίων, οι οποίοι ασχολήθηκαν κυρίως με την κτηνοτροφία (ήταν φημισμένοι για τα γαλακτοκομικά τους προϊόντα και την ποιότητα κρέατος). Την δεκαετία του 1960, όπως αρκετά χωριά του Έβρου, ο πληθυσμός της μειώθηκε λόγω της μετανάστευσης πολλών κατοίκων της στο εξωτερικό. Στις αρχές της δεκαετίας του '90 εγκαταστάθηκαν ομογενείς από τις χώρες της πρώην ΕΣΣΔ.

Διοικητικά 
Η παλιά της ονομασία είναι Συκαράγη και έτσι αναφέρεται επίσημα, μετά την απελευθέρωση της Θράκης (1920), το 1924 στο ΦΕΚ 194Α - 14/08/1924 να ορίζεται έδρα της ομώνυμης νεοϊδρυθείσας κοινότητας. Το 1953 με το ΦΕΚ 195Α - 31/07/1953 μετονομάστηκε σε Συκορράχη. Σύμφωνα με το Σχέδιο Καλλικράτης μαζί με την Κόμαρο, την Ατάρνη, την Αύρα, τη Μέστη και το Πέραμα αποτελούν την τοπική κοινότητα Συκορράχης που υπάγεται στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 ως κοινότητα έχει πληθυσμό 803 κατοίκους ενώ ως οικισμός 202.

Εξωτερικοί σύνδεσμοι 

Η εγκατάσταση των ομογενών στη Συκορράχη από το Ε.Ι.Υ.Α.Π.Ο.Ε. 
 Πάτρικ Λη Φέρμορ: Μια περιπέτεια - αναφορά στη Συκαράγη

Παραπομπές 

Δήμος Αλεξανδρούπολης
Χωριά του νομού Έβρου
Ζέττα Μακρή

Η Ζέττα Μακρή (Θεσσαλονίκη, 8 Αυγούστου 1957) είναι Ελληνίδα δικηγόρος, πολιτικός και Υφυπουργός Παιδείας και Θρησκευμάτων. Είναι Βουλευτής Μαγνησίας με τη Νέα Δημοκρατία.

Βιογραφία 
Γεννήθηκε το 1957 στη Θεσσαλονίκη.  Τελείωσε την Ελληνο-Γαλλική Σχολή Βόλου «Άγιος Ιωσήφ» και στη συνέχεια σπούδασε στη νομική σχολή του Πανεπιστημίου Αθηνών και ολοκλήρωσε το μεταπτυχιακό της στο ευρωπαϊκό και κοινοτικό δίκαιο στο πανεπιστήμιο του Κέιμπριτζ.

Από το 2000 έως το 2004 ήταν βουλευτής Μαγνησίας με το κόμμα της Νέας Δημοκρατίας. Από τον Απρίλιο του 2013 κατείχε έδρα της ΝΔ.

Τον Δεκέμβριο του 2009 ορίστηκε Αναπληρώτρια Γραμματέας του Αγροτικού Τομέα ΝΔ από τον Αντώνη 
Σαμαρά. Από τον Ιανουάριο του 2011 μέχρι τις εκλογές Μαΐου 2012 διετέλεσε Αναπληρώτρια Γραμματέας Πολιτικού Σχεδιασμού της Νέας Δημοκρατίας. 

Στις αυτοδιοικητικές εκλογές το Νοέμβριο του 2010 συμμετείχε στο Δήμο Βόλου ως επικεφαλής του Συνδυασμού ”Νέος Δήμος, Νέο Ξεκίνημα”. Είναι επικεφαλής της μείζονος μειοψηφίας στο δημοτικό συμβούλιο του Βόλου από την 1η Ιανουαρίου 2011. Τον Αύγουστο του 2012 διορίστηκε Γενική Γραμματέας Ισότητας των Φύλων θέση που κράτησε μέχρι την 1η Απριλίου 2013. Έχει αναπτύξει έντονη κοινωνική δράση.

Στις εκλογές Ιουλίου 2019 εξελέγη βουλευτής Μαγνησίας με το κόμμα της Νέας Δημοκρατίας. Στις 5 Ιανουαρίου 2021 ορίστηκε υφυπουργός Παιδείας και Θρησκευμάτων στην κυβέρνηση του Κυριάκου Μητσοτάκη.

Κατά την θητεία της,  ανέλαβε τομείς του Υπουργείου Παιδείας όπως αρμοδιότητες της Γενικής Γραμματείας Πρωτοβάθμιας, Δευτεροβάθμιας Εκπαίδευσης και Ειδικής Αγωγής

Κοινοβουλευτικές Δραστηριότητες 
 Στις Βουλευτικές εκλογές του 2000 εξελέγη για πρώτη φορά βουλευτής Μαγνησίας με τη Νέα Δημοκρατία.
 Επανεξελέγη στις βουλευτικές εκλογές του 2004 και του 2019 ενώ ορκίστηκε Βουλευτής τον Απρίλιο του 2013.
 Διετέλεσε Πρόεδρος της Επιτροπής Δημόσιας Διοίκησης, Δημόσιας Τάξης και Δικαιοσύνης από το 2004-2007.
 Ορίσθηκε Υφυπουργός Υγείας το 2013.
 Πρόεδρος της Ειδικής Μόνιμης Επιτροπής Περιφερειών της Βουλής από τον Ιούλιο του 2019.
 Πρόεδρος της Ειδικής Μόνιμης Υποεπιτροπής Νησιωτικών και Ορεινών Περιοχών από τον Ιούλιο του 2019.
 Μέλος της Επιτροπής για την Συνταγματική Αναθεώρηση
 Μέλος της Διαρκούς Επιτροπής Οικονομικών Υποθέσεων
 Μέλος της Διαρκούς Επιτροπής Μορφωτικών Υποθέσεων

Παραπομπές

Βουλευτές εκλεγμένοι με τη Νέα Δημοκρατία
Βουλευτές Μαγνησίας
Έλληνες υφυπουργοί Παιδείας και Θρησκευμάτων